**SMJERNICE ZA PREVENCIJU I KONTROLU INFEKCIJE U OŠ ČAVLE U UVJETIMA EPIDEMIJE COVID-19 BOLESTI**

**PROTOKOL ZA COVID 19**

**Namjena**

U skladu s uputama HZJZ-a za sprječavanje i suzbijanje epidemije COVID-19 vezano za rad predškolskih ustanova te osnovnih i srednjih škola u školskoj godini 2021./2022., od 26. kolovoza 2021. i nadležnog Ministarstva, Osnovna škola Čavle donosi Protokol za COVID – 19.

Protokol za COVID 19 izrađen je uz poštivanje navedenih Uputa, a u skladu s raspoloživim mogućnostima i uvjetima rada s ciljem zaštite i sigurnosti svih dionika odgojno – obrazovnog procesa, a naročito učenika.

Rad u dječjem vrtiću i školi, u sadašnjim epidemiološkim uvjetima, uz poštivanje ovih uputa, smatra se jednako sigurnim za djecu/učenike i zaposlenike kao i rad od kuće, odnosno ostanak kod kuće kada nisu na snazi mjere potpunog zatvaranja.

**Dostupnost i upoznavanje s uputama HZJZ-o i Protokolom**

Na sjednici Učiteljskog vijeća te radnom sastanku s ostalim uposlenicima škole, dana 2. rujna 2021., ravnateljica je upoznala prisutne radnike sa Smjernicama za prevenciju i kontrolu infekcije u OŠ Čavle u uvjetima epidemije COVID – 19, odnosno Protokolom COVID-19. Isto je elektronskim putem dostavljeno Vijeću roditelja te usvojeno na elektronskoj sjednici Školskog odbora, 3. rujna 2021. Protokol je dostupan na ulazu u školu i objavljen na mrežnim stranama škole.

Putem odabranog komunikacijskog kanala razrednika s roditeljima, Protokol će biti dostavljen svim roditeljima te prezentiran na prvom roditeljskom sastanku u rujnu 2021., a učenike će sa istim detaljno upoznati razrednici prvi sat prvog dana nastave u novoj školskoj godini, 6. rujna 2021.

U obvezi je roditelja upoznati učenike s najbitnijim odrednicama Protokola prije prvog dana nastave u školskoj godini 2020./2021.

**Odgovorni tim i aktivnosti za kontrolu i prevenciju infekcije**

Odgovorni tim unutar Škole vodi i koordinira provedbu aktivnosti vezane za kontrolu i prevenciju infekcije. Delegirani tim za kontrolu i prevenciju infekcije ima uspostavljen komunikacijski kanal s ravnateljicom škole te nadležnim ustanovama i stručnim osobama.

Sastavni dio ove Odluke je Odluka o imenovanju članova Odgovornog tima za koordinaciju aktivnosti vezanih za kontrolu i prevenciju infekcije uzrokovane COVID-om 19.

Zadaća je tima:

* pružati osnovnu edukaciju vezanu za COVID-19 (higijena ruku i respiratorna higijena, standardne mjere opreza, mjere opreza karakteristične za prenošenje COVID-19),
* pružati informacije o COVID-19, vezano za virus, simptome bolesti i zaštitu,
* redovno vršiti nadzor nad provedbom praksi kontrole i prevencije infekcije i davati povratne informacije zaposlenicima,
* povećati naglasak na higijenu ruku i respiratornu higijenu te često pranje ruku tijekom dana, naročito nakon ulaska u školu, nakon korištenja toaleta, nakon nastave TZK-e te prije i poslije jela,

- kontrolirati dostupnost sapuna i dezinficijensa za ruke (na bazi alkohola) na

svim ulazima/izlazima iz Škole, u sanitarnim čvorovima i učionicama,

- postaviti podsjetnike, postere i letke na više mjesta u ustanovi te poticati često i

pravilno pranje ruku najmanje 40 sekundi sapunom ili 20 sekundi sredstvima za

dezinfekciju ruku,

- kontrolirati i kontinuirano skretati pažnju na potrebu međusobne fizičke distance od

najmanje 1,5 m gdje god je moguće te izbjegavanje fizičkih kontakata, dodirivanja ili

tuđih predmeta i stvari kao i posuđivanje osobnih predmeta i stvari.

**Organizacija rada i nastave**

U cilju provedbe općih mjera sprečavanja širenja zaraze, rad u OŠ Čavle, za vrijeme trajanja epidemije COVID-19, organiziran je u **smjenama** s ciljem rasterećenja javnog prijevoza, smanjivanja grupiranja učenika prilikom dolaska i odlaska iz škole i pranja ruku u sanitarnim čvorovima prije početka nastave, poštivanja fizičke udaljenosti učenika kada i koliko god je moguće te dezinfekcije prostora u kojima borave učenici.

|  |  |  |  |
| --- | --- | --- | --- |
| **Raspored smjena** | | | |
| **1. i 2. razredi** | **3. i 4. razredi;**  **PŠ Grobnik** | **5. i 7. razredi**  **(smjena B)** | **6. i 8. razredi**  **(smjena A)** |
| Učenici naizmjenično  pohađaju nastavu  u jutarnjoj, odnosno  poslijepodnevnoj smjeni.  Prvi tjedan nastave u novoj školskoj godini, učenici prvih razreda pohađaju nastavu u poslijepodnevnoj smjeni,  a učenici drugih razreda u jutarnjoj smjeni. | Učenici pohađaju  nastavu u  jutarnjoj smjeni. | Učenici naizmjenično pohađaju nastavu u jutarnjoj, odnosno poslijepodnevnoj smjeni.  Učenici 5. i 7. razreda su u smjeni B, a učenici 6. i 8. razreda u smjeni A.  Prvi tjedan nastave u novoj školskoj godini, učenici petih i sedmih razreda (smjena B) pohađaju nastavu u poslijepodnevnoj smjeni, a učenici šestih i osmih razreda (smjena A) u jutarnjoj smjeni. | |
| Početak nastave u jutarnjoj smjeni je u 8.00 sati, a u poslijepodnevnoj u 13.30 sati.  Sat traje 45 minuta.  Veliki odmor je nakon 2. sata i traje 20 minuta. | | Početak nastave u jutarnjoj smjeni je u 8.00 sati, a u poslijepodnevnoj u 13.30 sati.  Sat traje 45 minuta.  Veliki odmor je nakon 3. sata i traje 20 minuta. | |

|  |
| --- |
| **Organizacija prvog dana nastave u školskoj godini 2021./2022.** |
| **Raspored dolaska u školu** |
| **2.a,b,c, 3.a,b,c, 4.a,b,c: od 10.30 – 12.00** |
| -učenici 2.a,b,c, 3.a,c razreda ulaze na glavni ulaz, a učenici 3.b, 4.a,b,c razreda ulaze na  pomoćni ulaz (prema ambulanti) |
| **5. - 8. razredi: : 8.00 – 10.00** |
| učenici petih i šestih razreda ulaze i izlaze na pomoćni ulaz uz školsku sportsku dvoranu, a učenici sedmih i osmih razreda na glavni ulaz |
| **1.a razred: školsko dvorište, 14.30** |
| **1.b razred: školsko dvorište, 14.30** |
| **1.c razred: školsko dvorište, 14.30** |
| **1.d razred: školsko dvorište, 14.30** |

**Raspored učionica 2. - 8. razred, prvi dan nastave, 6. rujan 2021.**

|  |  |  |  |
| --- | --- | --- | --- |
| **RAZRED** | **UČIONICA** | **RAZRED** | **UČIONICA** |
| 2.a | 08 | 5.a | 003 |
| 2.b | 06 | 5.b | 004 |
| 2.c | 05 | 5.c | 005 |
| 3.a | 07 | 6.a | 002 |
| 3.b | 01 | 6.b | 006 |
| 3.c | 002 | 6.c | uč. za TK-u i inf. |
| 4.a | 04 | 7.a | 101 |
| 4.b | 03 | 7.b | 103 |
| 4.c | 02 | 7.c | 105 |
|  |  | 8.a | 102 |
|  |  | 8.b | 104 |
|  |  | 8.c | 106 |

**Raspored učionica 1. - 8. razred u školskoj godini 2021./2022.**

|  |  |  |  |
| --- | --- | --- | --- |
| **RAZRED** | **UČIONICA** | **RAZRED** | **UČIONICA** |
| 1.a | 05 | 5.a | 003 |
| 1.b | 06 | 5.b | 004 |
| 1.c | 001 | 5.c | 005 |
| 1.d | 08 |  |  |
| 2.a | 08 | 6.a | 003 |
| 2.b | 06 | 6.b | 004 |
| 2.c | 05 | 6.c | 005 |
| 3.a | 07 | 7.a | 101 |
| 3.b | 01 | 7.b | 103 |
| 3.c | 002 | 7.c | 105 |
| 4.a | 04 | 8.a | 102 |
| 4.b | 03 | 8.b | 104 |
| 4.c | 02 | 8.c | 106 |

**Organizacija nastave**

U cilju smanjivanja nepotrebnog fizičkog kontakta između učenika različitog razreda te broja učitelja koji se izmjenjuju na nastavi tijekom dana, redovna nastava se većinom odvija u blok satovima i matičnim učionicama. Nastava TZK-e odvija se u školskoj sportskoj dvorani i na školskom igralištu *Jama*, a nastava informatike u učionicama za informatiku.

Za učenike 1. - 4. razreda izborna nastava iz islamskog vjeronauka te njemačkoga jezika (4. razredi) organizirane su u skladu s propisanim mjerama.

Za učenike 5. - 8. razreda, izborna nastava, dopunska i dodatna nastava te izvannastavne aktivnosti organizirane su u skladu s propisanim mjerama, na nivou paralelnih razreda i obavezno nošenje maski.

Za vrijeme boravka učenika u učionicama izbjegavati ulazak drugih osoba osim učitelja.

Učionice se moraju redovito provjetravati.

S obzirom na broj učenika u razredu i veličinu učionica, nemoguće je zadovoljiti upute vezane za fizičku distancu te su **učenici 5. - 8. razreda** obvezni nositi maske prilikom ulaska/izlaska iz škole i za vrijeme boravka u školi.

Ukoliko učenik zaboravi masku, treba se javiti dežurnom osoblju na ulazu u školu.

Učenici na satove TZK-e odlaze u pratnji učitelja TZK-e. Svlačionice će se redovno provjetravati i povremeno dezinficirati.

U cilju boravka učenika na svježem zraku, dio nastave TZK-e i satova razrednika izvodit će se, kada vremenski uvjeti budu dozvoljavali, na školskom dvorištu i školskom igralištu.

**Dolazak i odlazak iz škole**

**1. - 4. razred**

Prilikom dolaska u školu učenici se ne grupiraju ispred škole već **odmah** ulaze u školu i odlaze u svoj razred gdje ih dočekuje učitelj kojeg imaju prema rasporedu prvi sat.

**Učenici prvih i drugih razreda te učenici 3.a i 3.c razreda ulaze i izlaze na glavna vrata. Učenici 3.b i 4. a,b,c razreda ulaze i izlaze na pomoćna vrata u suterenu novog krila škole (kraj ambulante).**

Prilikom ulaska u školu učenici prolaze preko dezbarijere, idu **bez zadržavanja i grupiranja** prema svojoj učionici, preobuvaju se i obuću odlažu u ormariće ispred svoje učionice te ulaze u učionicu. U učionici peru ruke tekućom vodom i sapunom i dezinficiraju ih dezinfekcijskim sredstvima.

Učenici koji imaju nastavu ujutro i dođu u školu između 7.00 i 7.30, do 7.30 čekaju u hodniku, u prizemlju novog krila škole (bez obzira jesu li su uključeni u program produženog boravka) pazeći na fizičku udaljenost od 1,5 metara. U 7.30 odlaze u svoje matične učionice gdje ih čekaju učitelji.

Učenici koji imaju nastavu poslijepodne i dođu u školu prije 13.10, čekaju u hodniku, u prizemlju novog krila škole, pazeći na fizičku udaljenost od 1,5 metara. U 13.10 odlaze u svoje matične učionice gdje ih čekaju učitelji.

**5. - 8. razred**

**Prilikom dolaska i odlaska iz škole, učenici 5. i 6. razreda koriste pomoćna vrata uz školsku sportsku dvoranu, a učenici 7. i 8. razreda ulaze i izlaze na glavni ulaz/izlaz izuzev ujutro kada izlaze na pomoćni ulaz kraj učionice 106.**

Prilikom ulaska u školu učenici prolaze preko dezbarijere, stavljaju platnene maske na lice i idu pojedinačno, **bez zadržavanja i grupiranja**, prema svojoj učionici te ulaze u učionicu gdje ih dočekuje učitelj kojeg imaju prema rasporedu prvi sat. Prije ulaska u školu peru ruke u sanitarnom čvoru i ulaze u učionicu gdje dezinficiraju ruke dezinfekcijskim sredstvima.

Učenici koji imaju nastavu ujutro i dođu u školu između 7.00 i 7.30, do 7.30 čekaju u hodniku, u prizemlju starog djela škole, pazeći na fizičku udaljenost od 1,5 metara. U 7.30 odlaze u matične učionice.

**Higijena ruku**

Ruke se peru prije ulaska u učionicu, prije i nakon jela, nakon korištenja toaleta, nakon dolaska izvana … Za pranje ruku treba koristiti tekuću vodu i sapun. Nakon pranja ruku sapunom i vodom, ruke treba osušiti papirnatim ručnikom za jednokratnu upotrebu.

Pri pranju ruku potrebno je pridržavati se naputaka za pravilno pranje ruku: <https://bit.ly/2ThY08M>

**Dezinfekcija ruku**

Prednost se daje pranju ruku tekućom vodom i sapunom. Dezinficijense ne koriste učenici koji imaju promjene na koži ruku ili ako dezinficijens kod njih izaziva nelagodu. Također, upotrebu dezinficijensa kod učenika svakako treba nastojati ograničiti na dezinfekciju kod ulaska u školu te se nikako ne treba primijeniti više od dva-tri puta dnevno za učenike od 1. - 4. razreda osnovne škole. Na ulazu u školu postavljeni su dozatori s dezinficijensom za dezinfekciju ruku, a u učionicama se nalaze dezinfekcijska sredstva koje treba u količini od 1 do 2 ml nanijeti na suhe i čiste dlanove (obično jedan potisak).

Dlanove i područje između prstiju treba protrljati dok se ne osuše, a sredstvo nije potrebno ispirati.

**Nošenje maski**

**1. - 4. razred**

Učenici 1. - 4. i razredni učitelji nisu u obvezi nositi maske.

**5. - 8. razred**

Učenici 5. – 8. razreda obavezni su nositi maske od ulaska u školu, tijekom nastave i pri izlasku iz škole zbog nemogućnosti održavanja propisane fizičke udaljenosti

**Učitelji i ostali zaposlenici**

Tijekom izvođenja nastave u 1. - 4. razredu, predmetni učitelji (strani jezik, informatika i vjeronauk) trebaju nositi maske.

Tijekom izvođenja nastave u 5. - 8. razredu, učitelji su u obvezi nositi masku.

Maske moraju nositi i svi ostali uposlenici te učitelji i stručni suradnici prilikom prolaska hodnikom i u nužnim kontaktima s odraslim osobama.

Maske se moraju nositi pravilno, na način da pokrivaju nos i usta.

**Mjerenje tjelesne temperature**

**Učenici**

Roditelji su dužni povremeno izmjeriti tjelesnu temperaturu djetetu te svaki put prilikom znakova koji mogu upućivati na povišenu temperaturu poput malaksalosti, umora, gubitka apetita, neuobičajene pospanosti, crvenila ili bljedila u licu, „staklastih“ ili suznih očiju, glavobolje i trbobolje te znakova respiratorne bolesti (kašalj, curenje nosa, bol u uhu, grlobolja) ne dovode/šalju dijete u školu već se javljaju razredniku/ici i izabranom pedijatru/izabranom liječniku obiteljske medicine radi odluke o testiranju i liječenju djeteta.

Razrednik/ica je dužan/na o istome obavijestiti ravnateljicu, odnosno školsku psihologinju.

S obzirom na dosadašnja pozitivna iskustva, **učenicima 1. - 4. razreda** roditelji će i ove školske godine svakodnevno mjeriti temperaturu i upisivati u bilježnicu/blok namijenjen za evidenciju izmjerene temperature sa sljedećim podacima za svaki radni dan:

|  |  |  |
| --- | --- | --- |
| Datum: | Izmjerena temperatura: | Potpis roditelja/zakonskog skrbnika: |

Učitelji razredne nastave, odnosno učitelji predmetne nastave će na početku prvog sata svakodnevno pregledavati evidencijske bilježnice/evidencijski blok.

**Zaposlenici škole**

Svi zaposlenici Škole obavezni su mjeriti tjelesnu temperaturu svaki dan prije dolaska na posao te u slučaju povećane tjelesne temperature ne dolaze na posao, već se javljaju telefonom ravnatelju i izabranom liječniku obiteljske medicine.

Zaposlenici koji nisu cijepljeni i koji nisu preboljeli COVID-19 unazad 9 mjeseci obavezno mjere tjelesnu temperaturu svaki dan prije dolaska u školu.

U slučaju povećane tjelesne temperature, zaposlenici ne dolaze na posao, veće se javljaju telefonom ravnateljici i izabranom liječniku obiteljske medicine.

Zaposlenici s povišenom tjelesnom temperaturom i/ili respiratornim simptomima odmah napuštaju radna mjesta.

**Odmor za učenike, marenda i pravila korištenja sanitarnih čvorova**

**1. - 4. razred**

Za vrijeme velikog odmora učenici 1. - 4. razreda ostaju s učiteljem koji ima drugi sat u tom razredu i jedu marendu. Tijekom dana, u pratnji razrednog učitelja učenici idu na školsko dvorište, svaki razredni odjel zasebno, bez nepotrebnih međusobnih kontakata i na prethodno utvrđeno mjesto: 1.a,b,c/2.a,b,c, 3.a,c razred – školsko dvorište ispred glavnog ulaza; 3.b, 4.a,b,c – prostor ispred ulaza u suteren novog krila škole.

Za cijelo vrijeme boravka učenika u školi, s učenicima su razredni učitelji, izuzev satova stranog jezika, informatike i vjeronauka koji izvode predmetni učitelji.

Nije dozvoljeno nepotrebno zadržavanje po hodnicima za vrijeme malih odmora i velikog odmora.

Mali odmor služi isključivo za pripremu za novi sat i odlazak na toalet.

**5. - 8. razred**

Za vrijeme velikog odmora, učenici 5. - 8. razreda izlaze u pratnji dežurnih učitelja u školsko dvorište prema utvrđenom rasporedu i na prethodno utvrđeno mjesto:

- sve „a“ paralelke – na djelu školskog dvorišta ispred ulaza u školu

- sve „b“ paralelke – na školskom dvorištu, centralni dio

- sve „c“ paralelke – u djelu školskog dvorišta ispod stepenica

U slučaju lošeg vremena učenici ostaju u razredima pod nadzorom dežurnih učitelja (2 dežurna učitelja u prizemlju i 2 na katu).

**Zabranjeno je bacanje bilo kakvog smeća i otpadaka od hrane osim u za to predviđene kante.**

**Uporaba sanitarnih čvorova**

**1. - 4. razred**

Učenici 1.c,d,/2.a te 3.c razreda (učionice 08, 001, 002) koriste sanitarni čvor plave boje, a učenici 1.a,b/2.b.c i 3.a razreda (učionice 05, 06, 07) koriste sanitarni čvor žute boje koji se nalaze u neposrednoj blizini učionica, u prizemlju novog krila škole.

Učenici 4.a,b razreda koriste sanitarni čvor plave boje, a učenici 3.b i 4.c razreda sanitarni čvor žute boje koji se nalaze u neposrednoj blizini učionica, u suterenu novog krila škole.

Zabranjeno je zadržavanje u sanitarnim čvorovima. U cilju izbjegavanja grupiranja učenika iz različitih razrednih odjela, učenici, uz dozvolu učitelja, odlaze na toalet prema potrebi i za vrijeme sata. Maksimalan broj učenika u sanitarnom čvoru je tri učenika – ostali učenici čekaju ispred sanitarnog čvora, vodeći računa o propisanoj fizičkoj udaljenosti.

Učenici idu u sanitarni čvor određen za svoj razred desnom stranom hodnika, a vraćaju se u učionicu lijevom stranom hodnika.

**5. - 8. razred**

Učenici 5.a,b,c / 6.a,b,c razreda koriste sanitarne čvorove u prizemlju starog djela škole, a učenici 7.a,b,c /8.a,b,c razreda koriste sanitarne čvorove na katu škole.

Maksimalan broj učenika u sanitarnom čvoru je tri učenika – ostali učenici čekaju ispred sanitarnog čvora, vodeći računa o propisanoj fizičkoj udaljenosti.

Učenici idu u sanitarni čvor određen za svoj razred desnom stranom hodnika, a vraćaju se u učionicu lijevom stranom hodnika.

**Postupanje s febrilnom osobom, odnosno s drugim simptomima zarazne bolesti i postupanje u slučaju pojave simptoma zarazne bolesti**

**Zaposlenici**

S povišenom tjelesnom temperaturom, respiratornim simptomima i drugim simptomima zarazne bolesti nije dozvoljeno raditi, brinuti o učenicima niti dolaziti u prostor poslodavca, odnosno Škole. Zaposlenici s povišenom tjelesnom temperaturom i/ili respiratornim simptomima odmah napuštaju radna mjesta. Ravnateljica treba imati unaprijed organiziranu zamjenu za takav slučaj.

**Učenici**

**Roditelji ne dovode/šalju učenika u školu** ukoliko ima simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ima izrečenu mjeru samoizolacije ili ima saznanja da je zaraženo s COVID-19.

Kod sumnje na povišenu tjelesnu temperaturu te kod pojave akutnih simptoma zarazne bolesti (npr. kašalj, poteškoće u disanju, poremećaj osjeta njuha i okusa, proljev, povraćanje) u vrijeme boravka učenika u školi, neophodno je učeniku izmjeriti tjelesnu temperaturu.

Ako učenici razviju simptome COVID-19 tijekom boravka u školi, učitelji odmah obavještavaju ravnateljicu i roditelje/zakonske skrbnike, staratelja, koji u najkraćem roku trebaju doći po dijete.

**Roditelji / skrbnici / osobe u pratnji učenika**

**Roditelji / skrbnici ne ulaze u školu osim u terminu zakazanih roditeljskih sastanaka i individualnih informacija, uz poštivanje propisanih mjera i nošenje maski. Na ulazu u školu obavezna je dezinfekcija ruku, mjerenje temperature i evidencija ulaska u školu.** Roditelji / skrbnici / osobe u pratnji ne ulaze u školu ukoliko imaju simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako im je izrečena mjera samoizolacije ili ako imaju saznanja da su zaraženi s COVID-19.

**Komunikacija između roditelja i Škole**

Komunikacija između roditelja i razrednika, odnosno učitelja i škole isključivo će se odvijati putem jednog od raspoloživih komunikacijskog kanala, a sa školom putem e maila.

**Znakovi koji upućuju na moguću zarazu COVID-19:**

• povišena tjelesna temperatura (pod pazuhom > 37,2)

• simptomi respiratorne bolesti - kašalj, poteškoće u disanju, grlobolja

• poremećaj osjeta njuha i okusa

• gastrointestinalne smetnje (proljev, povraćanje i bol u trbuhu, posebno kod manje djece).

Učenici sa znakovima svih drugih zaraznih bolesti koje se prenose uobičajenim socijalnim

kontaktom također ne dolaze u ustanovu.

**Postupanje u slučaju sumnje na zarazu**

Kod pojave navedenih znakova bolesti učenik ostaje kod kuće. Učenik / roditelj se najprije javlja telefonom izabranom liječniku obiteljske medicine, odnosno pedijatru koji odlučuje o testiranju prema liječničkoj indikaciji. O navedenom roditelj telefonom obavještava Školu.

Ako se znakovi bolesti jave tijekom boravka učenika u Školi, odmah treba pozvati roditelja te

učenika izolirati u prikladnoj prostoriji do dolaska roditelja.

O pozivima roditelja i pozivima roditeljima Škola vodi evidenciju. Za evidenciju poziva zadužen je školski psiholog Ankica Banduka i ravnateljica, a podatke o pozivima (datum i vrijeme poziva, ime i prezime roditelja/zakonskog skrbnika, ime i prezime djeteta, razred, razlog poziva) dostavljaju razrednici / predmetni učitelji.

Ukoliko dođe do znakova bolesti kod zaposlenika, isti odmah napušta ustanovu, javlja telefonom izabranom liječniku obiteljske medicine koji odlučuje o testiranju prema liječničkoj indikaciji. O navedenom zaposlenik telefonom obavještava Školu.

Ravnatelj odmah javlja nadležnom epidemiologu/školskom liječniku:

• svako grupiranje osoba sa sumnjom na COVID-19 (dva i više djelatnika i/ili

djece/učenika sa sumnjom iz iste sobe/učionice/hodnika i sl.)\* kao što se to radi i u

slučaju drugih zaraznih bolesti koje se obavezno prijavljuju u Republici Hrvatskoj, a

prema Listi zaraznih bolesti čije je sprečavanje i suzbijanje od interesa za Republiku

Hrvatsku

• svaku pojedinačnu potvrđenu infekciju COVID-19 koju djelatnik, odnosno roditelj

imaju obavezu žurno javiti ravnatelju ustanove.

Kod pojedinačnog slučaja pojave simptoma koji mogu upućivati na zarazu COVID-19, razredni odjel u pravilu nastavlja dalje s odgojno-obrazovnim radom, dok se

kod grupiranja osoba sa znakovima bolesti postupa sukladno mišljenju liječnika.

Kada se kod učenika ili uposlenika utvrdi zaraza COVID-19, postupa se sukladno odluci

nadležnog epidemiologa / školskog liječnika.

**Putovanje u školu javnim prijevozom**

U javnom prijevozu učenici se trebaju pridržavati mjera propisanih za javni prijevoz (nošenje

maske u javnom prijevozu i održavanje fizičke distance) koje se mogu pronaći na poveznici:

https://www.hzjz.hr/wp-content/uploads/2020/03/Preporuke-za-rad-u-djelatnosti-prijevozaputnika-autobusima-tijekom-epidemije-koronavirusa-COVID-19.pdf.

**Higijena i dezinfekcija prostora**

Na početku i na kraju svake smjene potrebno je svakodnevno primjereno čišćenje i dezinfekcija podova i radnih površina u učionicama, hodnicima i sanitarnim čvorovima te školskoj kuhinji, sukladno uputama HZJZ-o.

Kancelarije i zbornica se čiste i dezinficiraju jednom dnevno, na kraju radnog vremena, a po potrebi i češće.

**Dežurstvo**

Na ulazima u školu prije početka nastave i u vrijeme velikog odmora dežura tehničko i pomoćno osoblje, a učitelji su s učenicima u razredu ili unaprijed utvrđenom mjestu na školskom dvorištu.

**Školska knjižnica**

Učenici ulaze u školsku knjižnicu uz poštivanje propisanih mjera. U knjižnici je istovremeno dozvoljen boravak 4 učenika, a ostali čekaju ispred knjižnice.